《饮马长城窟》
宋代·林希逸

瘦马如乌渴，长驱傍古城。听他随窟饮，不暇择泉清。

沙外追风随，榆边积雨坑。花鬃摇汉骑，草血染秦兵。

地脉千年恨，波腥万鬣鸣。思归频蹀躞，苜蓿满宸京。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。